type: legislation

jurisdiction: EU

text:
 EUROPSKA KOMISIJA
 Bruxelles, 15.5.2020.
 COM(2020) 196 final
 2020/0080(NLE)
 Prijedlog
 ODLUKE VIJEĆA
 o stajalištu koje u ime Europske unije treba zauzeti u okviru Svjetske carinske organizacije (WCO) u pogledu donošenja objašnjenja, mišljenja o razvrstavanju ili drugih savjeta o tumačenju Harmoniziranog sustava i preporuka za osiguravanje ujednačenosti u tumačenju Harmoniziranog sustava na temelju Konvencije o Harmoniziranom sustavu
 OBRAZLOŽENJE
 1.Predmet prijedloga
 Ovaj se prijedlog odnosi na okvirnu odluku o utvrđivanju stajališta koje u ime Unije treba zauzeti na sjednicama u okviru Svjetske carinske organizacije (WCO) u pogledu pripreme i donošenja objašnjenja, mišljenja o razvrstavanju, drugih savjeta o tumačenju Harmoniziranog sustava i preporuka za osiguravanje ujednačenosti u tumačenju i primjeni Harmoniziranog sustava u skladu s Konvencijom o Harmoniziranom sustavu („Konvencija o HS-u”).
 2.Kontekst prijedloga
 2.1.Međunarodna konvencija o Harmoniziranom sustavu nazivlja i brojčanog označavanja robe
 Cilj je Međunarodne konvencije o harmoniziranom sustavu nazivlja i brojčanog označavanja robe („Konvencija o HS-u”) olakšavanje međunarodne trgovine te prikupljanje, usporedba i analiza statističkih podataka, a posebno onih o međunarodnoj trgovini. Prilog Sporazumu uključuje nomenklaturu HS-a, to jest međunarodni harmonizirani sustav kojim se zemljama sudionicama omogućuje da na zajedničkoj osnovi u carinske svrhe razvrstaju robu kojom se trguje. Nomenklatura HS-a konkretno uključuje opise robe navedene pod tarifnim brojevima i podbrojevima na temelju sustava šesteroznamenkastih oznaka. Nomenklatura HS-a revidira se svakih pet godina
 1
 . Primjenjuje ju više od 190 uprava diljem svijeta; stoga je više od 98 % ukupne robe kojom se u svijetu trguje razvrstano u skladu s tom nomenklaturom.
 Konvencija o HS-u stupila je na snagu 1. siječnja 1988.
 Europska unija i sve njezine države članice stranke su tog sporazuma
 2
 .
 2.2.Svjetska carinska organizacija (WCO)
 Svjetska carinska organizacija (WCO), osnovana 1952. kao Vijeće za carinsku suradnju, neovisno je međuvladino tijelo čija je misija poboljšati djelotvornost i učinkovitost carinskih uprava. Danas ta organizacija predstavlja 183 carinske uprave diljem svijeta. Upravno tijelo WCO-a je Vijeće. Svaki član Vijeća ima jedan glas. Odluke Vijeća donose se dvotrećinskom većinom prisutnih članova s pravom glasa. Unija ostvaruje prava i obveze slične privremenom članstvu u WCO-a u međuvremenu do stupanja na snagu izmjene Konvencije o uspostavi Vijeća za carinsku suradnju.
 Odbor za Harmonizirani sustav (Odbor za HS – HSC) tehnički je odbor zadužen za pripremni rad povezan s Konvencijom o HS-u. Glavne su zadaće Odbora za HS sljedeće:
 ·sastaviti objašnjenja, mišljenja o razvrstavanju ili druge savjete koji služe kao smjernice za tumačenje Harmoniziranog sustava te izvršavanje drugih ovlasti i zadaća u vezi s Harmoniziranim sustavom koje Vijeće WCO-a ili ugovorne stranke mogu smatrati potrebnima. Može osnivati pripremna tijela kao što su pododbori ili radne skupine;
 ·sastavljati preporuke za osiguravanje ujednačenog tumačenja i primjene pravnih tekstova Harmoniziranog sustava, među ostalim i rješavanjem sporova o razvrstavanju među ugovornim strankama, čime se olakšava trgovina;
 ·predlagati izmjene i ažuriranja Harmoniziranog sustava kako bi se uzeli u obzir tehnološki razvoj i promjene u tokovima trgovine te druge potrebe korisnika Harmoniziranog sustava;
 ·promicanje što šire primjene Harmoniziranog sustava i razmatranje općih pitanja i pitanja politike koja se na njega odnose.
 Unija i njezine države članice zajedno imaju samo jedan glas u Odboru za HS. Odluke Odbora za HS o pitanjima obuhvaćenima ovom okvirnom odlukom donose se običnom većinom.
 U skladu s člankom 8. stavkom 2. Konvencije o HS-u smatra se da je Vijeće WCO-a odobrilo objašnjenja, mišljenja o razvrstavanju, druge savjete za tumačenje Harmoniziranog sustava i preporuke za osiguravanje ujednačenosti u tumačenju i primjeni Harmoniziranog sustava, sastavljene na sjednici Odbora za HS, ako najkasnije do kraja drugog mjeseca nakon mjeseca u kojem je zaključena sjednica na kojoj su doneseni nijedna ugovorna stranka Konvencije o HS-u nije obavijestila glavnog tajnika WCO-a da zahtijeva upućivanje takvog predmeta Vijeću WCO-a.
 U skladu s člankom 8. stavkom 3. Konvencije o HS-u, ako se predmet uputi Vijeću na temelju odredaba stavka 2. tog članka, Vijeće odobrava navedena objašnjenja, mišljenja o razvrstavanju, druge savjete ili preporuke, osim ako država članica koja je ugovorna stranka ove Konvencije zatraži da se u cijelosti ili djelomično upute Odboru na preispitivanje.
 2.3.Predviđeni akti
 Odbor za HS se u skladu s člankom 6. stavkom 2. Konvencije o HS-u obično sastaje dvaput godišnje. Sjednice Odbora za HS u praksi se održavaju u ožujku i rujnu.
 Predložena okvirna odluka odnosi se na sljedeće akte koje razmatra i privremeno donosi Odbor za HS te koji podliježu odobrenju Vijeća WCO-a „prešutnim postupkom”:
 (a)objašnjenja kojima se pojašnjava tumačenje napomena, tarifnih brojeva i podbrojeva nomenklature HS-a,
 (b)mišljenja o razvrstavanju koja odražavaju odluke Odbora za HS u pogledu razvrstavanja određenih proizvoda,
 (c)ostali savjeti i preporuke u vezi s razvrstavanjem robe u nomenklaturu HS-a kao što su odluke o razvrstavanju ili druge smjernice Odbora za HS.
 U skladu s člankom 34. stavkom 7. točkom (a) podtočkom iii. Uredbe (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije
 3
 , carinska tijela država članica opozivaju odluke o OTI-u ako više nisu u skladu s tumačenjem nomenklature HS-a kao rezultat odluka o razvrstavanju, mišljenja o razvrstavanju ili izmjena objašnjenja nomenklature HS-a s učinkom od dana objave Komunikacije Komisije u seriji „C” Službenog lista Europske unije.
 3.Stajalište koje treba zauzeti u ime Unije
 3.1. Praktična ograničenja pri sastavljanju i donošenju stajališta EU-a
 Odbor za HS tijekom dvije godišnje sjednice razmatra veliki broj iznimno tehničkih pitanja. U tablici 1. prikazan je broj odluka Odbora za HS u zadnje tri godine razvrstanih po vrsti odluke.
 Tablica 1. Odluke Odbora za HS po vrsti
 Sjednica
 HSC/59
 HSC/60
 HSC/61
 HSC/62
 HSC/63
 4
 HSC/64
 Datum
 5
 13.–24.3.2017.
 25.9.–6.10.2017.
 1.–16.3.2018.
 13.–28.9.2018.
 14.–29.3.2019.
 16.–27.9.2019.
 Izmjene HS‐a
 6
 13
 9
 9
 29
 44
 2
 Objašnjenja
 10
 21
 7
 14
 16
 8
 Mišljenja o razvrstavanju
 22
 19
 26
 13
 21
 7
 Odluke o razvrstavanju
 48
 35
 38
 37
 29
 39
 Međuzbroj
 80
 75
 71
 64
 66
 54
 Ukupno
 93
 84
 80
 93
 110
 56
 Unija daje bitan doprinos u radu Odbora za HS jer upućuje velik broj prijedloga i tema (pitanja razvrstavanja ili sporovi s trećim zemljama, prijedlozi izmjena objašnjenja HS-a) koji se redovito uvrštavaju u dnevni red Odbora za HS.
 U dosadašnjem radu primijenjen je prilagodljiv i pragmatičan pristup radi osiguravanja optimalne pripreme, predstavljanja i djelotvorne obrane stajalištâ Unije u WCO-u. Stručnjaci Komisije za razvrstavanje najprije sustavno analiziraju pitanja, preispituju praksu razvrstavanja država članica i pripremaju nacrt stajališta. O njima se zatim raspravlja sa stručnjacima iz država članica u stručnoj skupini za carinu te ih se po potrebi prilagođava radi uspostavljanja koordiniranog stajališta (prije sastanka radne skupine Odbora za HS za pripremu prije sjednice). To je prema potrebi popraćeno vanjskim savjetovanjima (s europskim trgovinskim udruženjima ili drugim dionicima) i/ili koordinacijom na licu mjesta.
 Djelotvorno sudjelovanje Unije u Odboru za HS podrazumijeva pojačanu i učinkovitu suradnju među institucijama. To je posebno potrebno zbog velikog broja pitanja kojima se bavi Odbor za HS i njihove izrazito tehničke prirode. Usto, vremenski okvir od raspoloživosti dokumentacije do stvarne rasprave na sjednicama Odbora za HS vrlo je ograničen.
 U poslovniku Odbora za HS (pravilo 10.) propisano je da Tajništvo mora primiti podneske s pitanjima članica najmanje osam tjedana prije početka sjednice. U suprotnom se unose u dodatni popis i zatim Odbor za HS odlučuje hoće li ih uvrstiti u dnevni red. To se pravilo poštuje. Međutim, kad je riječ o raspoloživosti radne dokumentacije koju priprema Tajništvo WCO-a, u tom se poslovniku navodi da bi „u načelu sva osnovna radna dokumentacija trebala biti upućena članovima Odbora najkasnije 30 dana prije datuma otvaranja sjednice”. To se pravilo u praksi često ne poštuje unatoč opetovanim pozivima Tajništva WCO-a. Nadalje, ako se poštuju u mjeri da su osnovni dokumenti raspoloživi u navedenom roku, dodatni dokumenti mogu se staviti na raspolaganje na kasniji datum. Takvi novi dokumenti mogu sadržavati važne dodatne tehničke informacije, pravno tumačenje ili dokument o stajalištu koje na vlastitu inicijativu ili na poziv Tajništva WCO-a upućuju ugovorne stranke ili drugi dionici poput međunarodnih organizacija.
 U tablici 2. prikazano je trenutačno stanje u pogledu raspoloživosti radnih dokumenata za Odbor za HS u zadnje tri godine.
 Tablica 2. Raspoloživost radne dokumentacije
 HSC (dvije sjednice godišnje)
 Sjednica
 Datum
 7
 Pitanja za odluku
 Raspoloživost dokumentacije
 > 30 dana do sjednice
 30-15 dana do sjednice
 < 15 dana do sjednice
 Broj
 %
 Broj
 %
 Broj
 %
 HSC/59
 13.–24.3.2017.
 74
 22
 30
 46
 62
 6
 8
 HSC/60
 25.9.–6.10.2017.
 78
 63
 81
 14
 18
 1
 1
 HSC/61
 1.–16.3.2018.
 69
 3
 4
 61
 89
 5
 7
 HSC/62
 13.–28.9.2018.
 70
 50
 71
 16
 23
 4
 6
 HSC/63
 14.–29.3.2019.
 64
 34
 53
 28
 44
 2
 3
 HSC/64
 16.–27.9.2019.
 56
 49
 87
 5
 9
 2
 4
 Ukupno
 411
 221
 54
 170
 41
 20
 5
 Sjednice Odbora za HS uvijek se održavaju odmah nakon sastanaka njegove radne skupine za pripremu prije sjednice (traje dva do tri dana). Dokumenti za sjednice Odbora za HS općenito su raspoloživi od 30 do 15 dana prije sjednice.
 3.2. Svrha i sadržaj prijedloga
 Predmetne odluke koje je sastavio Odbor za HS mogu presudno utjecati na sadržaj prava Unije, točnije na Uredbu Vijeća (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi te na kombiniranu nomenklaturu (KN) priloženu toj Uredbi. Odluke o razvrstavanju, mišljenja o razvrstavanju ili izmjene objašnjenja nomenklature HS-a služe kao potpora razvrstavanju u provedbenim uredbama Komisije o razvrstavanju robe u KN, u napomenama s objašnjenjem KN-a i u odlukama o razvrstavanju koje su donijela carinska tijela država članica. Carinska tijela država članica dužna su opozvati svoje odluke o razvrstavanju ako one više nisu u skladu s tumačenjem nomenklature HS-a koje proizlazi iz tih odluka o razvrstavanju, mišljenja o razvrstavanju ili izmjena objašnjenja HS-a.
 S obzirom na broj stavki u pogledu kojih se traži donošenje odluke na svakoj od sjednica Odbora za HS, njihovu iznimno tehničku prirodu te ograničeno razdoblje za pripremu stajališta Unije zbog kratkog roka za stavljanje na raspolaganje radnih dokumenata, smatra se da je potrebna okvirna odluka Vijeća na temelju članka 218. stavka 9. UFEU-a kojom se utvrđuje stajalište Unije na temelju osnovnih načela i kriterija za veliku većinu stavki u pogledu kojih je Odbor za HS pozvan donijeti odluku (to jest objašnjenja, mišljenja o razvrstavanju, odluke o razvrstavanju, smjernice ili drugi savjeti o tumačenju Harmoniziranog sustava) jer donošenje pojedinačnih odluka u skladu s člankom 218. stavkom 9. UFEU-a ne bi omogućilo učinkovito i pravodobno funkcioniranje u tom području politike.
 Stoga je primjereno odlukom Vijeća u skladu s člankom 218. stavka 9. UFEU-a na temelju prijedloga Komisije utvrditi stajalište koje treba zauzeti u ime Unije u okviru WCO-a na temelju osnovnih načela i kriterija, kao i potrebne korake za utvrđivanje stajališta Unije za svaku sjednicu.
 U tu svrhu prijedlogom se uspostavlja okvir kojim se nabrajaju načela i kriteriji u skladu s kojima se utvrđuje stajalište Unije. Ta načela i kriteriji u skladu su s utvrđenom carinskom politikom i sudskom praksom Suda Europske unije za razvrstavanje robe pri uvozu na temelju njezinih objektivnih karakteristika i svojstava.
 Stajalištima kojima treba zauzeti u ime Unije trebala bi se uvažavati načela pojednostavnjenja i olakšavanja carinskog razvrstavanja, usklađenosti s općim pravilima za tumačenje HS-a u interesu pravne sigurnosti te promicanja najboljih praksi koje u tom pogledu razrađuje Unija.
 Utvrđivanje tih stajališta trebalo bi se temeljiti na općim kriterijima utvrđenima u Konvenciji o HS-u (opća pravila za tumačenje HS-a) i objektivnim karakteristikama i svojstvima robe. Prema potrebi trebalo bi uzeti u obzir posebne kriterije koji proizlaze iz sudske prakse Suda Europske unije u vezi s razvrstavanjem robe, kao i iz svih uputa povezanih s carinskim razvrstavanjem koje je razradio WCO (nomenklatura HS-a i njezino tumačenje iz objašnjenja HS-a, mišljenja o razvrstavanju i odluke o razvrstavanju koje je donio Odbor za HS) ili Unija (kombinirana nomenklatura i njezino tumačenje iz napomena s objašnjenjima KN-a, uredbe o razvrstavanju ili odluke Vijeća ili Komisije, ili zaključci Odsjeka za tarifnu i statističku nomenklaturu Odbora za carinski zakonik).
 Prijedlogom okvirne odluke osigurava se i sljedeće:
 – Komisija unaprijed i dovoljno rano obavješćuje Vijeće (ili njegova pripremna tijela) o svakoj sjednici relevantnog tijela WCO-a na kojoj bi mogla biti donesena odluka obuhvaćena okvirnom odlukom.
 – Vijeće može u roku od pet radnih dana od datuma na koji Komisija obavijesti Vijeće ili njegova pripremna tijela izraziti svoje neslaganje s predloženim stajalištem za jednu ili više pojedinačnih odluka o HS-u koje treba donijeti.
 – kako bi se očuvala prava Unije i izbjeglo da se u WCO-u donese odluka o pitanju o kojem Vijeće ne može postići stajalište prije isteka roka predviđenog člankom 8. stavkom 2. Konvencije o HS-u, Komisija može u ime Unije zatražiti da se pitanje uputi Vijeću WCO-a i proslijedi Odboru za HS radi preispitivanja.
 – u slučajevima u kojima se stajalište Unije o određenom pitanju bitno razlikuje od odluke Odbora za HS, Komisija dostavlja Vijeću svoju ocjenu o tome može li se sporna odluka Odbora za HS prihvatiti ili pitanje treba uputiti Vijeću WCO-a i proslijediti Odboru za HS radi preispitivanja, prije isteka roka predviđenog člankom 8. stavkom 2. Konvencije o HS-u. Vijeće može izraziti svoje neslaganje s prijedlogom stajališta za jednu ili više pojedinačnih odluka o HS-u.
 U skladu s člankom 218. stavkom 10. UFEU-a Europski parlament obavještava se odmah i u potpunosti.
 4.Pravna osnova
 4.1.Načela
 Člankom 218. stavkom 9. Ugovora o funkcioniranju Europske unije (UFEU) predviđeno je donošenje odluka kojima se utvrđuju „stajališta koja u ime Unije treba donijeti tijelo osnovano na temelju sporazuma kada je to tijelo pozvano donositi akte koji proizvode pravne učinke, uz iznimku akata kojima se dopunjuje ili mijenja institucionalni okvir sporazuma”.
 Pojmom „akti koji proizvode pravne učinke” obuhvaćeni su akti koji proizvode pravne učinke na temelju pravila međunarodnog prava kojima se uređuje predmetno tijelo. Obuhvaća i instrumente koji nemaju obvezujući učinak na temelju međunarodnog prava, ali mogu „presudno utjecati na sadržaj propisa koje donese zakonodavac Unije”
 8
 .
 Stoga je članak 218. stavak 9. UFEU-a postupovnopravna osnova za predloženu odluku o utvrđivanju stajališta koje treba zauzeti u ime Unije u okviru WCO-a u pogledu donošenja objašnjenja, mišljenja o razvrstavanju ili drugih mišljenja kao smjernica za tumačenje HS-a u skladu s Konvencijom o HS-u.
 4.2.Primjena u predmetnom slučaju
 Odbor za Harmonizirani sustav i Vijeće tijela su osnovana sporazumom, točnije Međunarodnom konvencijom o Harmoniziranom sustavu nazivlja i brojčanog označavanja robe.
 Akti koje je Odbor za HS pozvan donositi akti su koji proizvode pravne učinke. Nakon što ih odobri Vijeće, predviđeni akti mogu presudno utjecati na sadržaj zakonodavstva EU-a, točnije na: Prilog 1. Uredbi Vijeća (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi. Naime, u članku 34. stavku 7. točki (a) podtočki iii. Carinskog zakonika Unije
 9
 propisano je da „carinska tijela opozivaju odluke o OTI-u
 10
 ... kada više nisu sukladne s tumačenjem... kao rezultat... odluka o razvrstavanju, mišljenja o razvrstavanju ili izmjena objašnjenja nomenklature Harmoniziranog sustava nazivlja i brojčanog označivanja robe donesenih od strane Odbora za HS;”. Usto, takve odluke koje je sastavio Odbor za HS (odluke o razvrstavanju, mišljenja o razvrstavanju ili izmjene objašnjenja nomenklature HS-a) temelj su za razvrstavanje u provedbenim uredbama Komisije o razvrstavanju robe u kombiniranu nomenklaturu (KN), u napomenama s objašnjenjima KN-a i odlukama o razvrstavanju koje su donijela carinska tijela država članica. Predviđenim aktom ne dopunjuje se niti mijenja institucionalni okvir Sporazuma.
 Stoga je postupovnopravna osnova za predloženu odluku članak 218. stavak 9. UFEU-a.
 4.3.Materijalnopravna osnova
 4.3.1.Načela
 Materijalnopravna osnova odluke na temelju članka 218. stavka 9. UFEU-a prije svega ovisi o cilju i sadržaju predviđenog akta o kojemu se zauzima stajalište u ime Unije. Ako predviđeni akt ima dva cilja ili dva elementa te ako se može utvrditi da je jedan od tih dvaju ciljeva ili elemenata glavni, a drugi samo sporedan, odluka na temelju članka 218. stavka 9. UFEU-a mora se temeljiti na samo jednoj materijalnopravnoj osnovi, konkretno onoj koja je potrebna za glavni ili prevladavajući cilj ili element.
 4.3.2.Primjena u predmetnom slučaju
 Budući da se glavni cilj i sadržaj predviđenog akta odnose na tumačenje tarife i sklapanje međunarodnog sporazuma u zajedničkoj trgovinskoj politici i provedbi nomenklature HS-a i kombinirane nomenklature EU-a, materijalnopravna osnova predložene odluke su članak 31., članak 43. stavak 2. i članak 207. stavak 4. prvi podstavak UFEU-a.
 4.4. Zaključak
 Pravna osnova predložene odluke trebali bi biti članak 31., članak 43. stavak 2. i članak 207. stavak 4. UFEU-a, u vezi s člankom 218. stavkom 9. UFEU-a.
 5.Utjecaj na proračun
 Prijedlog ne utječe na proračun Europske unije.
 6.Objava predviđenog akta
 Da
 2020/0080 (NLE)
 Prijedlog
 ODLUKE VIJEĆA
 o stajalištu koje u ime Europske unije treba zauzeti u okviru Svjetske carinske organizacije (WCO) u pogledu donošenja objašnjenja, mišljenja o razvrstavanju ili drugih savjeta o tumačenju Harmoniziranog sustava i preporuka za osiguravanje ujednačenosti u tumačenju Harmoniziranog sustava na temelju Konvencije o Harmoniziranom sustavu
 VIJEĆE EUROPSKE UNIJE,
 uzimajući u obzir Ugovor o funkcioniranju Europske unije, a posebno njegov članak 31., članak 43. stavak 2. i članak 207. stavak 4. prvi podstavak, u vezi s člankom 218. stavkom 9.,
 uzimajući u obzir prijedlog Europske komisije,
 budući da:
 (1)Odlukom Vijeća 87/369/EEZ
 11
 Unija je odobrila Međunarodnu konvenciju o Harmoniziranom sustavu nazivlja i brojčanog označavanja robe i njezin Protokol o izmjenama
 12
 (Konvencija o HS-u) kojom je osnovan Odbor za Harmonizirani sustav (Odbor za HS).
 (2)U skladu s člankom 7. stavkom 1. Konvencije o HS-u Odbor za HS je, među ostalim, odgovoran za pripremu objašnjenja, mišljenja o razvrstavanju, drugih savjeta za tumačenje Harmoniziranog sustava i preporuka za osiguravanje ujednačenosti u tumačenju i primjeni Harmoniziranog sustava.
 (3)U skladu s člankom 8. stavkom 2. Konvencije o HS-u, smatra se da je Vijeće WCO-a odobrilo objašnjenja, mišljenja o razvrstavanju, druge savjete za tumačenje Harmoniziranog sustava i preporuke za osiguravanje ujednačenosti u tumačenju i primjeni Harmoniziranog sustava, sastavljene na sjednici Odbora za HS (dalje u tekstu „odluke Odbora za HS”), ako najkasnije do kraja drugog mjeseca nakon mjeseca u kojem je zaključena sjednica na kojoj su doneseni nijedna ugovorna stranka Konvencije o HS-u nije obavijestila glavnog tajnika WCO-a da zahtijeva upućivanje takvog predmeta Vijeću WCO-a.
 (4)U skladu s člankom 8. stavkom 3. Konvencije o HS-u, ako se predmet uputi Vijeću na temelju odredaba stavka 2. ovog članka, Vijeće odobrava navedena objašnjenja, mišljenja o razvrstavanju, druge savjete ili preporuke, osim ako država članica koja je ugovorna stranka ove Konvencije zatraži da se u cijelosti ili djelomično upute Odboru na preispitivanje.
 (5)Primjereno je utvrditi stajalište koje treba zauzeti u ime Unije u okviru WCO-a u pogledu donošenja objašnjenja, mišljenja o razvrstavanju ili drugih savjeta o tumačenju Harmoniziranog sustava i preporuka za osiguravanje ujednačenosti u tumačenju Konvencije o HS-u jer će predmetne odluke koje priprema Odbor za HS moći presudno utjecati na sadržaj prava Unije, odnosno na Uredbu Vijeća (EEZ) br. 2658/87.
 (6)U interesu je Unije da se stajališta koja Unija izražava u Odboru za HS uspostave prema načelima, kriterijima i smjernicama kojima se uređuje razvrstavanje robe u carinsku tarifu. Ujedno je u interesu Unije da se takva stajališta brzo utvrde kako bi se Uniji omogućilo da ostvari svoja prava u Odboru za HS.
 (7)Komisija bi, kako bi se očuvala prava Unije, ujedno trebala imati mogućnost zatražiti u ime Unije da se predmet uputi Vijeću WCO-a i proslijedi Odboru za HS radi preispitivanja u skladu s člankom 8. stavkom 3. Konvencije o HS-u kako bi se izbjeglo donošenje odluke o pitanju o kojem Vijeće ne može postići stajalište prije isteka roka predviđenog člankom 8. stavkom 2. Konvencije o HS-u ili o kojem je zauzelo stajalište koje se znatno razlikuje od odluke koju je donio Odbor za HS.
 (8)S obzirom na sve složeniju i iznimno tehničku prirodu razvrstavanja robe u skladu s Konvencijom o HS-u, veliki broj pitanja koja se razmatraju tijekom dvije godišnje sjednice Odbora za HS te kratko razdoblje za razmatranje dokumenata dobivenih od Tajništva WCO-a i/ili ugovornih stranaka tijekom pripreme sjednice Odbora za HS, kao i posljedične potrebe da se stajalištem Unije uzmu u obzir nova kretanja, uključujući nove tehničke i druge relevantne informacije koji su predstavljeni prije ili tijekom sjednica Odbora za HS, radi utvrđivanja stajališta Unije trebalo bi uspostaviti potrebne korake u skladu s načelom lojalne suradnje među institucijama Unije navedenom u članku 13. stavku 2. Ugovora o Europskoj uniji,
 DONIJELO JE OVU ODLUKU:
 Članak 1.
 Stajalište koje treba zauzeti u ime Unije u pogledu odobrenja objašnjenja, mišljenja o razvrstavanju ili drugih savjeta za tumačenje Harmoniziranog sustava i preporuka za osiguravanje ujednačenosti u tumačenju Harmoniziranog sustava u okviru Konvencije o Harmoniziranom sustavu te o pripremi takvih akata u Svjetskoj carinskoj organizaciji, utvrđeno je u Prilogu I.
 Članak 2.
 Utvrđivanje stajališta Unije koje treba zauzeti na temelju članka 1. provodi se u skladu s Prilogom II.
 Članak 3.
 Ova je Odluka upućena Komisiji.
 Sastavljeno u Bruxellesu,
 Za Vijeće
 Predsjednik
 (1)
 Nomenklatura HS-a je od uvođenja 1988. revidirana šest puta. Te su revizije stupile na snagu 1996., 2002., 2007., 2012. i 2017. Šesta revizija stupit će na snagu 2022.
 (2)
 Odluka Vijeća 87/369/EEZ od 7. travnja 1987. o sklapanju Međunarodne konvencije o Harmoniziranom sustavu nazivlja i brojčanog označavanja robe i Protokola o izmjenama te Konvencije (SL L 198, 20.7.1987., str. 1.).
 (3)
 SL L 269, 10.10.2013., str. 1.
 (4)
 Privremeno donošenje preporuke o HS-u za 2022.
 (5)
 Uključujući radnu skupinu Odbora za HS za pripremu prije sjednice
 (6)
 Izmjene nomenklature HS-a donose se u posebnom postupku i nisu obuhvaćene ovim prijedlogom.
 (7)
 Uključujući radnu skupinu Odbora za HS za pripremu prije sjednice
 (8)
 Presuda Suda od 7. listopada 2014., Njemačka protiv Vijeća, predmet C-399/12, ECLI:EU:C:2014:2258, točke od 61. do 64.
 (9)
 Uredba (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije, SL L 269, 10.10.2013., str. 1.
 (10)
 Obvezujuća tarifna informacija: odluke o razvrstavanju koje carinska tijela unaprijed dostavljaju gospodarskim subjektima kako bi se osigurala pravna sigurnost u pogledu razvrstavanja i carinskog postupanja s robom koja se uvozi ili izvozi.
 (11)
 Odluka Vijeća 87/369/EEZ od 7. travnja 1987. o sklapanju Međunarodne konvencije o Harmoniziranom sustavu nazivlja i brojčanog označavanja robe i Protokola o izmjenama te Konvencije (
 SL L 198, 20.7.1987., str. 1.
 ).
 (12)
 SL L 198, 20.7.1987., str. 3.
 ---documentbreak---
 EUROPSKA KOMISIJA
 Bruxelles, 15.5.2020.
 COM(2020) 196 final
 PRILOZI
 Prijedlogu Odluke Vijeća
 o stajalištu koje u ime Europske unije treba zauzeti u okviru Svjetske carinske organizacije (WCO) u pogledu donošenja objašnjenja, mišljenja o razvrstavanju ili drugih savjeta o tumačenju Harmoniziranog sustava i preporuka za osiguravanje ujednačenosti u tumačenju Harmoniziranog sustava na temelju Konvencije o Harmoniziranom sustavu
 PRILOG I.
 Stajalište koje u ime Unije treba zauzeti u Svjetskoj carinskoj organizaciji
 1. NAČELA
 Unija u okviru WCO-a:
 (a)
 promiče, doprinosi i olakšava carinsko razvrstavanje robe i ujednačeno tumačenje i primjenu HS-a te postupno rješava slučajeve i sporove koji se odnose na različita tumačenja HS-a;
 (b)
 radi na primjerenom uključivanju dionika u pripremnu fazu izrade odluka Odbora za HS i osigurava da mjere donesene u WCO-u budu u skladu s Konvencijom o HS-u;
 (c)
 osigurava da su mjere donesene u okviru WCO-a usklađene s općim pravilima za tumačenje HS-a;
 (d)
 promiče stajališta koja su u skladu s najboljim praksama Unije u tom području;
 (e)
 promiče pojednostavnjenje i modernizaciju nomenklature HS-a u skladu s potrebama korisnika i s razvojem novih tehnologija;
 (f)
 osigurava usklađenost s drugim politikama i međunarodnim obvezama.
 2. KRITERIJI
 Stajališta koja treba zauzeti u ime Unije u okviru WCO-a utvrđuju se u skladu sa sljedećim kriterijima:
 (a)Opći kriteriji:
 –načelo da se, u interesu pravne sigurnosti i jednostavnijeg nadzora, ključni kriterij za razvrstavanje robe u carinske svrhe općenito temelji na objektivnim karakteristikama i svojstvima robe, kako su definirani u nazivu odgovarajućih tarifnih brojeva HS-a, kao i u napomenama odsjeka ili poglavlja,
 –opća pravila za tumačenje HS-a kako su navedena u Prilogu Konvenciji o HS-u
 1
 .
 Ako je primjenjivo, u obzir se uzima sljedeće:
 (b)Posebni kriteriji:
 –
 sudska praksa Suda Europske unije povezana sa carinskim razvrstavanjem robe,
 –
 nomenklatura i objašnjenja HS-a te mišljenja i odluke o razvrstavanju koje je donio Odbor za HS,
 –
 podbrojevi kombinirane nomenklature (KN)
 2
 i napomene s objašnjenjem KN-a,
 –
 uredbe i odluke Vijeća ili Komisije o razvrstavanju,
 –
 zaključci Odsjeka za tarifnu i statističku nomenklaturu Odbora za carinski zakonik),
 –
 i sve druge smjernice koje se odnose na carinsko razvrstavanje robe koju institucije razrađuju u obliku pravnih akata ili smjernica.
 3. SMJERNICE
 Prema potrebi, Unija nastoji podupirati donošenje sljedećih odluka u okviru WCO-a u skladu s prethodno navedenim načelima i kriterijima:
 (a)
 predlaganje i sastavljanje objašnjenja, mišljenja o razvrstavanju ili drugih savjeta koji služe kao smjernice za tumačenje Harmoniziranog sustava;
 (b)
 sastavljanje preporuka za osiguravanje ujednačenog tumačenja i primjene pravnih tekstova Harmoniziranog sustava.
 PRILOG II.
 Utvrđivanje stajališta Unije koje treba zauzeti u Svjetskoj carinskoj organizaciji
 Prije svake sjednice WCO-a, kada se to tijelo pozove na donošenje odluka koje proizvode pravne učinke za Uniju, poduzimaju se potrebni koraci kako bi se u stajalištu koje treba zauzeti u ime Unije uzele u obzir najnovije tehničke i druge relevantne informacije dostavljene Komisiji, u skladu s načelima, kriterijima i smjernicama utvrđenima u Prilogu I.
 U tu svrhu i na temelju tih informacija Komisija Vijeću ili njegovim pripremnim tijelima pravodobno prije svake sjednice prethodno navedenog Odbora za HS dostavlja pisani dokument u kojem se utvrđuju pojedinosti predloženog utvrđivanja stajališta Unije. U roku od pet radnih dana od datuma kada je Komisija obavijestila Vijeće ili njegova pripremna tijela, Vijeće može izraziti svoje neslaganje s predloženim stajalištem za jednu ili više predmetnih pojedinačnih odluka o HS-u.
 Kako bi se očuvala prava Unije i izbjeglo da se u WCO-u donese odluka o pitanju o kojem Vijeće ne može postići stajalište prije isteka roka predviđenog člankom 8. stavkom 2. Konvencije o HS-u, Komisija u ime Unije upućuje zahtjev da se pitanje uputi Vijeću WCO-a i proslijedi Odboru za HS radi preispitivanja u skladu s člankom 8. stavkom 3. Konvencije o HS-u.
 U slučajevima u kojima se stajalište Unije bitno razlikuje od odluke Odbora za HS, Komisija pravodobno prije isteka roka predviđenog člankom 8. stavkom 2. Konvencije o HS-u dostavlja Vijeću ili njegovim pripremnim tijelima pisani dokument u kojem se navodi može li se predmetna odluka ili odluke prihvatiti, ili je pitanje potrebno uputiti Vijeću WCO-a i proslijediti Odboru za HS radi preispitivanja u skladu s člankom 8. stavkom 3. Konvencije o HS-u. Vijeće može u roku od deset radnih dana od datuma na koji Komisija obavijesti Vijeće ili njegova pripremna tijela izraziti svoje neslaganje s predloženim stajalištem za jednu ili više pojedinačnih odluka Odbora za HS-u koje treba donijeti u WCO-u.
 (1)
 Odluka Vijeća 87/369/EEZ od 7. travnja 1987. o sklapanju Međunarodne konvencije o Harmoniziranom sustavu nazivlja i brojčanog označavanja robe i Protokola o izmjenama te Konvencije (SL L 198, 20.7.1987., str. 1.).
 (2)
 Uredba Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (SL L 256, 7.9.1987., str. 1).